CELEX: 32003R1665
Language: hr
Date: 2003-09-22 00:00:00
Title: Uredba Komisije (EZ) br. 1665/2003 od 22. rujna 2003. o dopuni Priloga Uredbi (EZ) br. 2400/96 (Clementine del Golfo di Taranto, Mela Val di Non i Clementinas de las Tierras del Ebro ili Clementines de les Terres de l’Ebre)

03/Sv. 004
            
            
               HR
            
            
               Službeni list Europske unije
            
            
               55
            
         32003R1665
   
               L 235/6
            
            
               SLUŽBENI LIST EUROPSKE UNIJE
            
            
               22.09.2003.
            
         
      UREDBA KOMISIJE (EZ) br. 1665/2003
   od 22. rujna 2003.
   o dopuni Priloga Uredbi (EZ) br. 2400/96 (Clementine del Golfo di Taranto, Mela Val di Non i Clementinas de las Tierras del Ebro ili Clementines de les Terres de l’Ebre)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne proizvode i prehrambene proizvode (1), kako je zadnje izmijenjena Uredbom Komisije (EZ) br. 692/2003 (2), a posebno njezin članak 6. stavke 3. i 4.,
   budući da:
   
               (1)
            
            
               U skladu s člankom 5. Uredbe (EEZ) br. 2081/92, Italija je Komisiji podnijela zahtjev za registraciju naziva „Clementine del Golfo di Taranto” kao oznake zemljopisnog podrijetla i za registraciju „Mela Val di Non” kao oznake izvornosti, a Španjolska za registraciju naziva „Clementinas de las Tierras del Ebro” ili „Clementines de les Terres de l’Ebre” kao oznake zemljopisnog podrijetla.
            
         
               (2)
            
            
               U skladu s člankom 6. stavkom 1. te Uredbe, ustanovljeno je da zahtjevi ispunjavaju sve uvjete iz te Uredbe, a posebno da sadrže sve potrebne podatke u skladu s člankom 4.
            
         
               (3)
            
            
               Komisija za nazive iz ovog Priloga nije primila niti jedan prigovor u smislu članka 7. Uredbe (EEZ) br. 2081/92 nakon objave u Službenom listu Europske unije
                   (3).
            
         
               (4)
            
            
               Zbog toga nazive treba upisati u „Registar zaštićenih oznaka izvornosti i zaštićenih oznaka zemljopisnog podrijetla” te ih zbog toga treba zaštititi u cijeloj Zajednici kao zaštićene oznake izvornosti ili zaštićene oznake zemljopisnog podrijetla.
            
         
               (5)
            
            
               Prilog ovoj Uredbi dopunjava Prilog Uredbi Komisije (EZ) br. 2400/96 (4), kako je zadnje izmijenjena Uredbom (EZ) br. 1491/2003 (5),
            
         DONIJELA JE OVU UREDBU:
   Članak 1.
   Nazivi iz ovog Priloga dodaju se u Prilog Uredbi (EZ) br. 2400/96 i upisuju se kao zaštićene oznake izvornosti (ZOI) ili zaštićene oznake zemljopisnog podrijetla (ZOZP), kako je predviđeno u članku 6. stavku 3. Uredbe (EEZ) br. 2081/92.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. rujna 2003.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 208, 24.7.1992., str. 1.
   
      (2)  SL L 99, 17.4.2003., str. 1.
   
      (3)  SL C 11, 17.1.2003., str. 7. (Clementine del Golfo di Taranto).
   
      SL C 30, 8.2.2003., str. 15. (Mela Val di Non).
   
      SL C 22, 19.1.2003., str. 5. (Clementinas de las Tierras del Ebro ili Clementines de les Tierres de l’Ebre).
   
      (4)  SL L 327, 18.12.1996., str. 11.
   
      (5)  SL L 214, 26.8.2003., str. 6.
   PRILOG
   PROIZVODI NAVEDENI U PRILOGU I. UGOVORU O EZ-u, NAMIJENJENI PREHRANI LJUDI
   
      Neprerađeno voće i povrće
   
   ITALIJA
   Clementine del Golfo di Taranto (ZOZP)
   Mela Val di Non (ZOI)
   ŠPANJOLSKA
   Clementinas de las Tierras del Ebro ili Clementines de les Terres de l’Ebre (ZOZP)